jkorsvik/nowiki_second_scrape_merged huggingface dataset:
Andreas Heier

Andreas Benjamin Heier er en norsk ishockeyspiller. Han spiller løper på A-laget til Stjernen Hockey og har spilt for  MoDo Hockey. Moderklubben han kommer fra er Stjernen Hockey
Han har også spilt for Norges U20-herrelandslag ved U20-VM i ishockey 2013 Divisjon IA, hvor han med fem mål og fire assists hjalp bidro til at Norge rykket opp. Senere har han spilt for A-landslaget i treningskamper, men ikke i offisielle turneringer. Han ble tatt ut til Norges VM-tropp i 2021, men fikk ikke spilletid.


== Referanser ==


== Eksterne lenker ==
(en) Andreas Heier – Eurohockey.com 
(en) Andreas Heier – Hockeydb.com 
(en) Andreas Heier – Eliteprospects.com 
Heiers profil på Stjernen.no
Occupy Wall Street

Occupy Wall Street er en rekke demonstrasjoner som begynte i New York City rundt området Zuccotti Park (tidligere «Liberty Plaza Park») høsten 2011. Protesten ble opprinnelig startet av den canadiske aktivistgruppen Adbusters som fant inspirasjon fra Opprøret i den arabiske verden i 2011 (spesielt protestene ved Tahrir-plassen i Kairo som startet Den egyptiske revolusjonen i 2011.Deltagerne protesterer i all hovedsak mot sosial og økonomisk urettferdighet, grådighet blant selskaper og innflytelsen store selskaper og lobbyister utøver på regjeringen i USA.
Beginning from one simple demand – a presidential commission to separate money from politics – we start setting the agenda for a new America.

Den 6. oktober 2011 fant lignende demonstrasjoner sted i Washington, D.C., Los Angeles, Boston, Chicago, Houston, Philadelphia, Miami, Portland, Maine, Jersey City, Trenton, Portland, Oregon, Seattle, Denver, Kansas City, Austin, Ann Arbor, Cleveland og Dallas.Innen den 12. oktober hadde demonstrasjonene spredd seg til minst 70 byer i USA.Den 15. oktober 2011 deltok demonstranter over hele verden i protester mot finanseliten og politikere, dette inspirert av bevegelsen Occupy Wall Street i USA. En del steder var markeringene relativt små. I Italia regnet imidlertid arrangørene med en oppslutning på rundt 100 000. I London talte Julian Assange til demonstrantene. I Tyskland ble det demonstrert i mer enn 50 byer.


== Referanser ==


== Eksterne lenker ==
(en) Occupy Wall Street hos Wayback Machine (arkivert 18. januar 2019).
(en) Occupy Wall Street – kategori av bilder, video eller lyd på Commons
Changi

Changi er et byplanleggingsområde øst i Singapore. Singapore Changi lufthavn, Changi luftbase og Changi marinebase ligger i Changi, og det er også to fergeterminaler. Changi er tynt befolka, og hadde bare 2 155 innbyggere ved folketellinga i 2010.Under andre verdenskrig var Changi Prison en beryktet krigsfangeleir der allierte soldater som var tatt til fange etter slaget om Malaya og slaget om Singapore i februar 1942.


== Referanser ==


== Eksterne lenker ==
(en) Changi – kategori av bilder, video eller lyd på Commons 
(en) Changi – galleri av bilder, video eller lyd på Commons
I Like You

I Like You er et musikkalbum med Martin Hagfors. 
Albumet kom ut den 10. oktober 2011.


== Sporliste ==
«Not Now»
«I Like You»
«Chewing My Nails»
«Too Vain to Die»
«Freedom to the Hounds»
«Floating From a Dream»
«Hanging Onto Innocence»
«A Voice Dipped in Honey»
«Company Oil»
«Thick and This Skin»


== Eksterne lenker ==
(en) I Like You på Discogs
Scandinavian Airlines’ flyflåte

Scandinavian Airlines' flyflåte består i september 2017 av 160 fly. De har en variert flåte med både kort-, mellom-, og langdistansefly. Gardermoen  er base for selskapets Boeing 737 fly, som siden slutten av desember 2013 kun består av siste generasjons modeller. På Kastrup er SAS' Airbus A320-familie og Bombardier CRJ900 stasjonert. Arlanda er base for A320neo. Langdistanseflyene av typen A330 og A340 har også base på Kastrup, men de flys fra alle de skandinaviske hovedstedene.

I 2011 meldte SAS at de har inngått en avtale med flyprodusenten Airbus om kjøp av 30 nye fly av typen Airbus A320neo. Disse ble levert fra 2016 og leveres enda, og har base på Kastrup, Arlanda og Gardemoen.


== Dagens flyflåte ==


== Tidligere fly i drift ==


== Se også ==
Norwegian Air Shuttles flyflåte


== Referanser ==


== Eksterne lenker ==
Norsk luftfartsregister per 1. juli 2015
Transportstyrelsen.se
Trafikstyrelsen.dk
Dan Tyminski

Daniel John Tyminski (født 20. juni 1967 i Vermont) er en amerikansk bluegrass-artist. Han synger og spiller gitar, mandolin og banjo. Såkalt «fingerpicking» er hans spesialitet. Dan Tyminski har spilt i band som Union Station sammen med Alison Krauss og i et eget band ved navn Dan Tyminski Band. Tyminskis karriere gjorde et hopp da han bidro med låta «Man of Constant Sorrow», en tradisjonell bluegrass-klassiker, til filmen O Brother, Where Art Thou? i 2001. Tyminski fikk en Grammy-pris for dette.


=== Diskografi ===
Carry Me Across The Mountain (2000)
Weels (2008)


=== Gjestopptredener ===
Hey Brother (2013) Singel laget av den svenske DJ'en Avicii.


== Referanser ==


== Kilder ==
www.cmt.com – Biografi Dan Tyminski


== Eksterne lenker ==
Offisielt nettsted 
(en) Dan Tyminski – kategori av bilder, video eller lyd på Commons 
(en) Dan Tyminski på Internet Movie Database 
(en) Dan Tyminski hos The Movie Database 
(en) Dan Tyminski på Apple Music 
(en) Dan Tyminski på Discogs 
(en) Dan Tyminski på MusicBrainz 
(en) Dan Tyminski på Spotify 
(en) Dan Tyminski på Songkick 
(en) Dan Tyminski på Genius — sangtekster 
(en) Dan Tyminski på AllMusic 
Dan Tyminskis nettside
Ingen hverdag

Ingen hverdag er et musikkalbum med Valkyrien Allstars. På albumet henter bandet tekster fra mange kjente lyrikere: «Det er ingen hverdag mer» og «Melodi» av Gunvor Hofmo, «Griner du» av Margrethe Munthe, «Himmel og hav» av André Bjerke, «Du og jeg» av Inger Hagerup og «Det er den draumen» av Olav H. Hauge. I tillegg er to tekster, «Jeg tenker på deg» og «Ikke stjerner», skrevet av Tuva Livsdatter Syvertsen. Tre tekster, «Min pipa» (tradisjonell), «Straffangens erindring» (fra Vardal Bygdebok, 1930) og «Mitt liv er sjukt» (tradisjonell form, etter Sudan Dudan) er uten kjent forfatter. Albumet er arrangert av Valkyrien Allstars . 
Albumet ble utgitt 14. oktober 2011.


== Sporliste ==
«Det er ingen hverdag mer»
«Min pipa»
«Griner du»
«Himmel og hav»
«Jeg tenker på deg»
«Melodi»
«Straffangens erindring»
«Frøyraken»
«Mitt liv er sjukt»
«Du og jeg»
«Ikke stjerner»
«Det er den draumen»


== Referanser ==
Langhelg

Langhelg er et musikkalbum med Ni liv. 
Albumet ble utgitt 14. oktober 2011.


== Sporliste ==
«Hard som jønn» (Jon Solberg)
«Gruble i kor» (Jon Solberg)
«Gynge» (Jon Solberg)
«Din mann» (Jon Solberg)
«Ho har det» (Jon Solberg)
«Kom tebake» (Jon Solberg)
«Fram i vegen ein stad» (Jon Solberg/Veslemøy Solberg)
«Hr. General» (Jon Solberg)
«Gamle venner» (Jon Solberg)
«Må, bare må» (Jon Solberg)
«Tida e inne» (Jon Solberg)
«Hallo Gentlemann» (Jon Solberg)


== Medvirkende ==


=== Ni Liv ===
Jon Solberg - sang, gitarer, fele, banjo, låtskriver, produsent, miksing, fotograf
Jan Birger Akerhaugen - gitarer, banjo, kor, arrangement, produsent, fotograf
Terje Meisingset - piano, orgel, kor, arrangement, produsent, fotograf
Knut Olav Buverud Sandvik - bass, kor, arrangement, produsent, fotograf
Eivind Aase - trommer, kor, arrangement, produsent


=== Øvrige ===
Kyrre Fritzner - tekniker, miksing
Rune Jørgensen - tekniker
Mats Lindfors - mastering
Gunnar Knutsen - fotograf
Bjørn Kulseth - coverdesign


== Eksterne lenker ==
(en) Langhelg på Discogs
Forklaring følger

Forklaring følger er et musikkalbum med Ingrid Bjørnov. 
Albumet ble utgitt 11. november 2011.


== Sporliste ==
«Dagslys» (Ingrid Bjørnov/Ole Petter Hansen Chylie)
«Tåreperse» (Ingrid Bjørnov/Ole Petter Hansen Chylie)
«Fluefaen» (Ingrid Bjørnov/Ole Petter Hansen Chylie)
«Forklaring følger» (Ingrid Bjørnov)
«Støl» (Ingrid Bjørnov)
«Skulle, burde» (Ingrid Bjørnov)
«P for panikk» (Ingrid Bjørnov/Ole Petter Hansen Chylie)
«Ekkomaskin» (Ingrid Bjørnov)
«Full, sur» (Ingrid Bjørnov)
«Hus forbi» (Ingrid Bjørnov)
«Lat» (Ingrid Bjørnov)


== Medvirkende ==


=== Musikere ===
Ingrid Bjørnov - sang, vokal, kor, piano, keyboard, trekkspill, låtskriver
Javed Kurd - gitarer, tangentinstrumenter, produsent
Rino Johannessen - bass
Ole Petter Hansen Chylie - trommer, perkusjon, låtskriver
Trine Kurd - sang på Lat


== Eksterne lenker ==
Forklaring følger
Maroder

marOder er et norsk rockeband som spiller psykedelisk slowrock.
Tekstene spinner rundt hverdagslige betraktninger og rare underfundigheter. Bandet ble startet i 2009 og består i dag av Aslag Guttormsgaard, Atle Hassel og Gunnar Berg-Nielsen. Bandet benytter seg av utradisjonelle instrumenter som trekkbasun, barnetrommesett, klokkespill, eksospotte og mini-casiosynth for å oppnå sin egen spesielle sound.


== Medlemmer ==
Aslag Guttormsgaard – gitar, vokal, kazoo
Atle Hassel – Orgel, trekkbasun, casiosynth
Gunnar Berg-Nielsen – trommer, perkusjon


== Diskografi ==
Nattfugl Duplex Records, 2011
Duplex Records 25 (Best før) Duplex Records, 2011
Alle kroppene (singel), 2013
Vandringsmann (singel), 2013
Kom inn, slipp meg inn. (singel m/ bonusspor), 2014
Kom inn, Slipp meg inn (Vinyl), 2014
Dagen svinner stille Digital, 2016


== Se også ==
Black Debbath
Gartnerlosjen
Hurra Torpedo


== Eksterne lenker ==
(no) Offisielt nettsted 
(no) Offisielt nettsted 
(en) Maroder på Discogs 
(en) Maroder på MusicBrainz 
(en) Maroder på Spotify
1855 i Frankrike

Begivenheter i året 1855 i Frankrike.


== Statsleder ==
Monark – Napoleon III, keiser over franskmennene


== Hendelser ==
16. august – Slaget ved elven Tsjernaja, russiske tropper beseires av franske og sardinske styrker under Krimkrigen.
7. september – Slaget ved Malakov, fransk seier over russiske styrker, som en del av beleiringen av Sevastopol.
11. september – Beleiringen av Sevastopol slutter i en franskbritisk seier.
17. oktober – Slaget ved Kinburn, en kombinert styrke fra den britiske Royal Navy og franske Marine nationale angrep russiske fort på stranden.


== Fødsler ==
20. januar - Ernest Chausson, komponist (død 1899)
15. februar - Jean-Joseph Carriès, billedhugger, keramiker, og miniaturmaler (død 1894)
18. februar - Jean Jules Jusserand, forfatter og diplomat (død 1932)
16. mars - Achille Maffre de Baugé, poet (død 1928)
27. april - Caroline Rémy de Guebhard, sosialist, journalist og feminist (død 1929)
27. september - Paul Émile Appell, matematikk (død 1930)
5. november - Léon Teisserenc de Bort, meteorolog (død 1913)
10. november - Alexandre Darracq, bilprodusent (død 1931)


== Dødsfall ==
15. januar - Henri Braconnot, kjemiker og farmasøyt (født 1780)
26. januar - Gérard de Nerval, poet, essayist og oversetter (født 1808)
3. mars
Jacques-Charles Dupont de l'Eure, jurist og statsminister (født 1767)
Antoine-Geneviève-Héraclius-Agénor de Gramont, aristokrat (født 1789)
26. mai - Jean Isidore Harispe, Marskalk av Frankrike (født 1768)
18. april - Jean-Baptiste Isabey, maler (født 1767)
10. juni - Jacques-Jean Barre, grafiker (født 1793)
23. oktober - François André Michaux, botaniker (født 1770)
25. november - Justin Pierre Marie Macquart, entomolog (født 1776)
2. desember - Frédéric Berat, poet og sangtekstdikter (født 1801)
Raymond Gayrard, billedhugger (født 1807)
Sears

Sears (offisielt Sears, Roebuck and Co.) er en amerikansk kjøpesenterkjede som ble grunnlagt av Richard Warren Sears og Alvah Curtis Roebuck i 1886. Sears ble sammenslått med Kmart i 2005, og var per 2018 del av Sears Holdings Corporation.
Sears, opprinnelig et urfirma, begynte å vokse som postordreselskap, og er først og fremst kjent for sine kataloger, som ble utgitt fra 1888. Sears solgte blant annet ferdighus via postordre, og solgte mer enn 70 000 hus mellom 1908 og 1940.15. oktober 2018 innledet Sears konkursbehandling i henhold til amerikansk lovs Chapter 11. I forlengelsen av gjeldsforhandlingene ble det kunngjort at bedriften ville stenge 142 butikker i tillegg til 46 som allerede var opphørt. Grunnen til selskapets lønnsomhetsproblem oppgis å være konkurransen med nettbaserte salgskanaler, spesielt Amazon. Sears hadde i juni 2018 inngått et samarbeide med Amazon om salg av biltilbehør.Til tross for forsøk på restruktureringer hadde selskapets ikke gått med overskudd siden 2010, og gjeldsforhandlingene med investoren og styreformannen Edward «Eddie» Lampert, som ønsket å overta boet, mislyktes i januar 2019. Imidlertid vant Lampert budrunden for konkursboet i en auksjon 16. januar, slik at det ble mulig å holde de gjenværende 425 utsalgsstedene med rundt 50 000 ansatte i drift.I løpet av årene er de fleste av selskapets fysiske salgslokaler blitt stengt, og den 19. januar 2022 opphørte også de siste femten gjenværende bilverkstedene og utstyrsbutikkene.


== Referanser ==


== Kilder ==
John Oharenko (2006). Historic Sears, Roebuck and Co. Catalog Plant. Mount Pleasant, Sør-Carolina: Arcadia Publishing. ISBN 0-7385-3977-5.
Gunnar Berg-Nielsen

Gunnar Berg-Nielsen (1957) er en norsk trommeslager/slagverker.
Han er utdannet ved Østlandets musikkonservatorium (1979–1984) og jobber som slagverker/trommeslager og musikkpedagog. 
Berg-Nielsen har vært teatermusiker i rundt 40 oppsettinger ved Det norske teatret (1984–2003). 
Han driver også som studiomusiker, orkesterslagverker og musiker i diverse samtidsmusikkprosjekter, 
Gunnar Berg-Nielsen spiller og har spilt i en rekke band, bla. annet: Maroder, Saluki, De sørgelige restene av Gartnerlosjen, Octoband, Tramteatret (1985), Zarathustra, Sugarpops, m.m.


== Referanser ==


== Eksterne lenker ==
Gunnar Berg-Nielsen hos Duplex Records
Puckapunyal

Puckapunyal (offisielt Puckapunyal Military Area) er en treningsleir og base for Australian Army. Den ligger 10 km vest for Seymour i det sentrale Victoria i sørøstlige Australia.
Puckapunyal er hjembase for School of Armour, School of Artillery, School of Transport and Ordinance, Combined Arms Training and Development Centre, Joint Logistics Unit og to mindre transportavdelinger. Basen huser også museet Royal Australian Armoured Corps Memorial and Museum og blir brukt av den victorianske delen av Australian Army Cadets.
I tillegg til baseområdet er det også en mindre bosetting med rundt 280 familier, barneskole og butikker.
Området er også hjemsted for flere truede dyre- og plantearter.


== Historie ==

Området ble først brukt til rekruttrenning under første verdenskrig. Tidlig på 1920-tallet anla hæren et ammunisjonslager og en skytebane. I 1939 ble leiren formelt kjent som Puckapunyal Camp, navnet kom fra et aboriginsk navn med uklart opphav. Under andre verdenskrig ble basen brukt til å trene rekrutter til 2. australske imperiestyrke. 
I 1949 ble basen hjembase for 1st Armoured Regiment som ble ved basen frem til den ble flyttet til Darwin i juni 1995.
I løpet av 1950- og 1960-årene ble basen brukt som rekruttskole for vernepliktige (National Service) Under Vietnamkrigen ble soldatene som ikke kom fra Queensland eller New South Wales trent ved Puckapunyal. I denne perioden var det kontinuerlig opp til 4000 soldater ved Puckapunyal.
I 1999 og 2000 ble flyktninger fra Kosovo og Øst-Timor huset i de gamle vernepliktsbrakkene.
Roing under Panamerikanske leker 1963

Roing under Panamerikanske leker 1963. Roing var med som en av tjue sporter i de fjerde Panamerikanske leker som ble arrangert i São Paulo i Brasil fra 20. april til 7. mai 1963. Det var sju roøvelser for menn. USA ble beste nasjon med fire gullmedaljer foran Argentina, Uruguay og Canada med en hver.


== Medaljer ==


=== Menn ===


== Eksterne lenker ==
Panamerikanske leker 1963
National Enquirer

National Enquirer er en amerikansk tabloidavis som i USA karakteriseres som «supermarkedtabloid» ettersom avisene distribueres nasjonalt i de store supermarkedene. Avisen eies av American Media Inc. Avisen ble grunnlagt i 1926 og har gjennomgått en rekke endringer i årenes løp og oppfattes i dag som en avis som prioriterer enkle kjendisnyheter og skandaler.
National Enquirer anerkjenner åpent at avisen vil betale for tips for nyheter, en praksis som seriøse aviser i USA fnyser av. Minst én prominent historie, knyttet til saken om kidnappingen av den 14 år gamle Elizabeth Smart i 2004, måtte trekkes tilbake da det ble avslørt at to informanter hadde fabrikkert falsk informasjon. Begge informantene hadde blitt betalt en større sum for historien.
Tabloidavisen har slitt med minkende opplag grunnet konkurranse fra andre glinsende, fargesprakende tabloidutgivelser. Per 2010 selger National Enquirer for 3,49 dollar i løssalg i USA, mens abonnement er 1,90 dollar per utgivelse for 52 stykker, og 2,40 dollar for 26.


== Referanser ==


== Eksterne lenker ==
(en) Offisielt nettsted  (ikke tilgjengelig overalt)
Aston Bathroom Appliances

Aston er en kinesisk produsent av sanitetsgods. Selskapet ble grunnlagt i 1994 og har sitt hovedkvarter i Nanhai i provinsen Guangdong. 
Selskapet produserer over 150 forskjellige modeller av badekar, håndfat, toalett og dusjkabinett.


== Eksterne lenker ==
Astons nettsider
Sykling under Panamerikanske leker 1963

Sykling under Panamerikanske leker 1963. Sykling var med som en av tjue sporter i de fjerde Panamerikanske leker som ble arrangert i São Paulo i Brasil fra 20. april til 7. mai. Det var to individuelle og en lagkonkurranse i banesykling og en individuell og en lagkonkurranse i landeveissykling. Uruguay ble beste nasjon med to gullmedaljer foran USA Argentina, Trinidad og Tobago og Venezuela med en hver.


== Medaljer ==


=== Resultater ===


== Eksterne lenker ==
Panamerikanske leker 1963
Borgen Idrettslag (Ullensaker)

For andre idrettslag med samme navn, se Borgen Idrettslag.Borgen Idrettslag (stiftet 14. august 1945) er et idrettslag fra Ullensaker, Akershus, som blant annet driver med basketball, fotball, håndball, innebandy, taekwondo og volleyball. I tillegg har klubben et unified-lag i fotball.


== Fotball ==


=== Kvinner ===
A-laget til Borgen Kvinner rykket ned fra 2. divisjon etter 2014-sesongen, og spiller nå i 3. divisjon. Klubben har blant annet fostret fram Ada Marie Finskud som til daglig spiller for Røa Idrettslag.


==== Tabellen 2014 ====
1 Røa 2, LSK Kvinner 2 og Stabæk 2 kunne ikke rykke opp.


=== Menn ===
A-laget i fotball for menn spiller 2015-sesongen i 5. divisjon.


==== Tabellen 2014 ====
Fenstad trukket 1 poeng for bruk av ikke-spilleberettiget spiller.


== Borgen Unified ==
Borgen har et unified-lag i fotball som ble grunnlagt i 1997. Laget har vunnet Norway Cup flere ganger. Borgen Unified er først og fremst et fotballtilbud for utviklingshemmede. Lagets draktfarger er blå trøye, blå shorts og blå strømper. Reservefarger  Rød trøye, blå shorts, blå strømper. Stine Evita Lauten-Tøftum har vært trener for Borgen Unified siden 24. mai 2007 til 31.12.2012. Borgen Unified har profil på Facebook og konto på Twitter.

MeritterNorway cup 2005, 2007, 2008, 2009 og 2010
SIF-Civitan CUP Drammen 2010 og 2011
B-finalen på Landsturneringen uoffisielle norgesmesterskap for unified fotball i 2008. Uoffisielle norgesmester klasse 7F i 2012.
Vunnet Fair Play 2006 og 2010.Søndag 02.12.2012 fikk Borgen Unified Frivillighetsprisen i Ullensaker 2012.


== Referanser ==


== Kilder ==
http://www.eub.no/kultur/article6376333.ece
http://www.liernett.no/6463-idrettsgleden-paa-topp
http://www.norwaycup.no/article.php?id=1219
http://www.dagbladet.no/2010/08/06/sport/norway_cup/fotball/12856784/


== Eksterne lenker ==
Offisielt nettsted 
Borgen Stadion - Nordic Stadiums
Georg Alencherry

Georg Alencherry (malayalam മാര് ഗീവര്ഗിസ് ആലഞ്ചേരി, Mar Giwargis Aalantsjeri; født 19. april 1945 i Turuthy, India) er storerkebiskop av Ernakulam-Angamaly og dermed overhodet for den syro-malabariske kirke.
Alencherry ble presteviet i 1972 og ordinert til biskop av det nyoppretta eparkiet Thuckalay i 1996. Den 24. mai 2011 ble han av den syro-malabariske synoden valgt til ny storerkebiskop av Ernakulam-Angamaly og dagen etter bekreftet av pave Benedikt XVI.
Han ble kreert til kardinal av pave Benedikt XVI den 12. februar 2012, med San Bernardo alle Terme som tittelkirke.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Pave Benedikt XV (1854-1922) *1907
Pave Pius XII (1835-1958) *1917
Kardinal Eugène-Gabriel-Gervais-Laurent Tisserant (1884-1972) *1937
Pave Paul VI (1897-1978) *1954
Erkebiskop Joseph Powathil (1930-2007) *1972
Kardinal Georg Alencherry


== Referanser ==


== Eksterne lenker ==
The Cardinals of the Holy Roman Church
A2W atomreaktor

A2W atomreaktor er en atomreaktor som brukes av US Navy for å produsere elektrisitet og kraft til fremdrift ombord i krigsskip. Reaktoren som er en trykkvannsfisjonsreaktor ble utviklet til, og brukt i verdens første atomdrevne hangarskip, USS «Enterprise» (CVN-65). Skipet hadde åtte reaktorer av typen A2W.
A2W står for:

A = plattformen er hangaskip (aircraft carrier)
2 = andre generasjon reaktorkjerne fra produsenten
W = Westinghouse


== Eksterne lenker ==
GlobalSecurity.org - A2W
Maximos V Hakim

Maximos V Hakim (borgerlig navn Georg Selim Hakim; født 18. mai 1908 i Tanta i Egypt, død 29. juni 2001 i Beirut, Libanon) var fra 1967 til 2000 melkittisk patriark av Antiokia og dermed overhode for den melkittisk-katolske kirke.
Hakim vokste opp i Egypt med foreldre som hadde innvandret fra Aleppo. I 1930 ble han presteviet i Jerusalem. Fra 1943 til 1967 var han epark av Akka, fra 1964 med rang som erkeepark.
Hakim ble valgt til patriark av Antiokia i 1967 og tok da navnet Maximos V. Han la ned embetet i 2000, 92 år gammel, og døde året etter.


== Episkopalgenealogi ==
Hans episkopalgenealogi er:

Biskop Leonce (?-1686)
Patriark Athanasius Dabbas (1647–1724) *bispeviet 1685
Biskop Néophytos Nasri (?–1731) *1722
Biskop Euthyme Fadel (Maalouly) (?–1774) *1724
Patriark Cyril VII (François) Siaj (Siage) (?–1796) *1763
Patriark Agapios III Matar (1736–1812) *1795
Patriark Maximos III Michel Mazloum (1779–1855) *1810
Patriark Clément Bahous (1799–1882) *1836
Patriark Grégoire II Youssef (Sayyour) (1823–1897) *1856
Patriark Peter IV Géraigiry (1841–1902) *1886
Patriark Cyril IX Mogabgab (1855–1947) *1899
Patriark Maximos V (George) Hakim (1908–2001) *1943


== Referanser ==